1994R1734 — DA — 28.12.2005 — 005.001

Dette dokument er et dokumentationsredskab, og institutionerne påtager sig intet ansvar herfor

Ændret ved:







NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).









▼B

▼M2

RÅDETS FORORDNING (EF) Nr. 1734/94

af 11. juli 1994

om finansielt og fagligt samarbejde med Vestbredden og Gazastriben

▼B







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 130 W, under henvisning til forslag fra Kommissionen, i henhold til fremgangsmåden i traktatens artikel 189 C ( 1 ), og ud fra følgende betragtninger: ud fra følgende betragtninger: De stigende behov i områderne Jordanflodens vestbred og Gazastriben (i det følgende benævnt »de besatte områder«) som følge af den seneste udvikling i fredsprocessen i Mellemøsten gør det nødvendigt, at der iværksættes nye aktioner gennem hensigtsmæssigt finansielt og fagligt samarbejde for at muliggøre en bæredygtig økonomisk og social udvikling i disse områder under hensyntagen til de erfaringer, Fællesskabet allerede har gjort med større bidrag til bistanden til de palæstinensiske befolkningsgrupper; der bør med henblik herpå fastsættes et program for en femårsperiode (1994-1998), og til programmets gennemførelse bør der iværksættes foranstaltninger, som finansieres over EF-budgetmidlerne i form af gavebistand; der bør fastsættes retningslinjer og forvaltningsmæssige regler for samarbejdet vedrørende de aktioner, som finansieres over budgettet — UDSTEDT FØLGENDE FORORDNING:







▼M4

Artikel 1

1. Fællesskabet iværksætter et finansielt og fagligt samarbejde med Vestbredden og Gazastriben for at bidrage til disse områders bæredygtige økonomiske, politiske og sociale udvikling. Gennemførelsen bygger på flerårige programmer, hvis omstændighederne tillader det.

2. Kommissionen udarbejder senest den 31. december 2005 en rapport, hvori denne forordning gennemgås, og hvori der tages højde for den seneste udvikling på området.

▼B

Artikel 2

1. De projekter og aktioner, der skal iværksættes i henhold til det program, der er nævnt i artikel 1, tager sigte på følgende områder i prioriteret rækkefølge:

infrastruktur, produktion, udvikling af by- og landområder, undervisning, sundhed, miljø, tjenesteydelser, udenrigshandel, oprettelse og styrkelse af de nødvendige institutioner til, at den offentlige forvaltning kan fungere tilfredsstillende og til fremme af demokrati og af menneskerettighederne ►M2 og udvikling af civilsamfundet ◄ .

▼M1

2. Fællesskabets bistand kan ydes til investeringsprojekter, gennemførlighedsundersøgelser, faglig bistand og uddannelsesforanstaltninger samt til den palæstinensiske offentlige forvaltnings tilbagevendende udgifter.

3. Fællesskabets finansiering af de i denne forordning omhandlede projekter og aktioner ydes som gavebistand eller rentegodtgørelse i forbindelse med lån finansieret over Bankens egne midler. Rentegodtgørelsen udgør 3 %.

▼M2

Ovennævnte projekter og foranstaltninger skal bl.a. sigte på at fremme beskæftigelsen og jobskabelsen gennem forbedring af sociale tjenesteydelser og bekæmpelse af fattigdom

▼M4

3a. Modtagerne af støtteforanstaltninger kan ikke blot omfatte stater og regioner, men også lokale myndigheder, regionale organisationer, offentlige organer, lokale eller traditionelle samfund, virksomhedsstøtteorganisationer, private virksomheder, kooperativer, gensidige selskaber, foreninger, stiftelser og ikke-statslige organisationer.

▼B

4. For at sikre sammenhæng mellem samarbejdsforanstaltningerne og forbedre deres komplementaritet udveksler medlemsstaterne, Kommissionen og Den Europæiske Investeringsbank, i det følgende benævnt »Banken«, alle hensigtsmæssige oplysninger om de finansieringer, som de agter at foretage. ►M5 Deltagelse i kontraktlige procedurer, der gennemføres via en international organisation, fastlægges yderligere i Europa-Parlamentets og Rådets forordning (EF) nr. 2110/2005 af 14. december 2005 om adgang til Fællesskabets eksterne bistand ( 2 ). ◄

5. Desuden giver medlemsstaterne, Kommissionen og Banken i det i artikel 5 omhandlede udvalg hinanden de oplysninger, som de råder over vedrørende anden bilateral og multilateral bistand til ►M2 Vestbredden og Gazastriben ◄ .

6. Mindst en gang om året meddeler Kommissionen og Banken medlemsstaterne de oplysninger, som de har indhentet hos myndighederne på ►M2 Vestbredden og i Gazastriben ◄ , om allerede kendte sektorer eller projekter, som vil kunne modtage støtte i henhold til denne forordning.

▼M4

7. Udbud er åbne på lige vilkår for alle fysiske og juridiske personer i medlemsstaterne og for Middelhavspartnerne som fastlagt i bilag I til Rådets forordning (EF) nr. 1488/96 af 23. juli 1996 om finansielle og tekniske ledsageforanstaltninger (MEDA) i forbindelse med reformen af de økonomiske og sociale strukturer inden for rammerne af Euro-Middelhavs-partnerskabet ( 3 ).

▼B

Artikel 3

Den støtte, der er omhandlet i denne forordning, kan kombineres med finansiering over Bankens egne midler og kan ydes i samfinansiering med medlemsstaterne, tredjelande i området, multilaterale organer eller ►M2 Vestbredden og Gazastriben ◄ selv. Bistandens fællesskabskarakter skal i videst mulig udstrækning fastholdes.

▼M2

Artikel 4

1. Finansieringsafgørelser i henhold til denne forordning angående projekter og foranstaltninger til over 2 000 000 ECU, undtagen sådanne, som vedrører rentegodtgørelser ved Bankens lån, træffes efter proceduren i artikel 5.

2. Finansieringsafgørelser angående samlede bevillinger til fagligt samarbejde, erhvervsuddannelse og handelsfremme træffes efter proceduren i artikel 5. Kommissionen træffer inden for en samlet bevilling finansieringsafgørelser for beløb på 2 000 000 ECU og derunder.

Det i artikel 5 nævnte udvalg underrettes systematisk og straks og under alle omstændigheder inden det næste møde om finansieringsafgørelser vedrørende foranstaltninger til et beløb på 2 000 000 ECU og derunder.

3. Afgørelser, som ændrer finansieringsafgørelser, der er truffet efter proceduren i artikel 5, træffes af Kommissionen, når de ikke indebærer væsentlige ændringer eller supplerende forpligtelser på over 20 % af den oprindelige forpligtelse. Kommissionen underretter straks det i artikel 5 nævnte udvalg om sådanne afgørelser.

▼M1

4. Finansieringsafgørelser vedrørende rentegodtgørelse træffes efter proceduren i artikel 12 i forordning (EF) nr. 1488/96 ( 4 ).

▼M4

5. Finansieringsafgørelser og finansieringsaftaler og deraf følgende kontrakter skal blandt andet indeholde bestemmelser om tilsyn og finanskontrol udført af Kommissionen (og af Det Europæiske Kontor for Bekæmpelse af Svig (OLAF)), herunder kontrol og inspektion på stedet i overensstemmelse med Rådets forordning (Euratom, EF) nr. 2185/96 ( 5 ), og revisioner udført af Revisionsretten, om nødvendigt på stedet. Der træffes foranstaltninger i overensstemmelse med proceduren i artikel 5 for at sikre en passende beskyttelse af Det Europæiske Fællesskabs finansielle interesser i overensstemmelse med Rådets forordning (EF, Euratom) nr. 2988/95 ( 6 ). Undersøgelserne foretages om nødvendigt af OLAF i henhold til Europa-Parlamentets og Rådets forordning (EF) nr. 1073/1999 ( 7 ).

▼M3

Artikel 5

1. Kommissionen bistås af MED-Udvalget, som er nedsat ved artikel 11 i Rådets forordning (EØF) nr. 1488/96 ( 8 ).

2. Når der henvises til denne artikel, anvendes artikel 5 og 7 i afgørelse 1999/468/EF ( 9 ), jf. dennes artikel 8.

Perioden i artikel 5, stk. 6, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.

▼B

Artikel 6

▼M2

1. Kommissionen undersøger, i hvilken udstrækning samarbejdet i medfør af denne forordning er gennemført, og sender årligt en rapport til Europa-Parlamentet og Rådet.

▼B

2. Kommissionen evaluerer de væsentligste afsluttede projekter for at afgøre, om de mål, som blev opstillet under forundersøgelsen af projekterne, er nået, og for at opstille retningslinjer med henblik på at gøre den fremtidige bistand mere effektiv. Disse evalueringsrapporter sendes til medlemsstaterne og til Europa-Parlamentet.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.